**ПРИЛОГ 2:**

**Кључна питања за анализу постојећег стања и**

**правилно дефинисање промене која се предлаже**

1. Који показатељи се прате у области, који су разлози због којих се ови показатељи прате и које су њихове вредности?

У бази података постојало је **око 55000 улица**, а кроз пројекат Унапређења адресног регистра предложено је још **67308** нових улица. Постоји и нешто преко 2000000 кућних бројева док је дигитализацијом са сателитских снимака из епохе 2015/16 евидентирано преко 4 милиона објеката који нису уписани у катастар непокретности.

Према подацима Министарства унутрашњих послова 3.028.020 грађана има пријављено пребивалиште **у улицама без одређеног кућног броја,** од чега је 2.676.898 грађана пријављено на адресама за које није одређен ни назив улице (познато као „нема улице бб“). Републички геодетски завод надлежан је за вођење Адресног регистра, али се упис адреса може извршити тек након давања назива улица од стране јединица локалних самоуправа. Највећи број општина и градова овај поступак спроводи нередовно, како због различитог тумачења прописа тако и због неажурности у раду.   
Велики број **државних и локалних органа** и служби, због овакве праксе, креирао је интерне регистре адреса како би могли да комуницирају са странкама, али овака ситуација онемогућава интероперабилност и ажурирање података. Као последица тога, у различитим евиденцијама могу се за исто физичко или правно лице појавити различите адресе. Након ажурирања података у регистру на целој територији, постојаће јединствен регистар који ће сви органи бити у обавези да користе и који ће се централизовано водити. Илустрације ради, да су подаци о адресама ажурни не бисмо имали редове за здравствене картице из разлога што би исте свим грађанима биле достављене на кућну адресу.

1. Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.

Предметну материју тренутно уређују три прописа који су на снази и то Закон о регистру просторних јединица ("Службени гласник СРС", број 19/89, "Службени гласник РС", бр. 53/93 - др. закон, 67/93 - др. закон и 48/94 - др. закон), Закон о јединственој евиденцији просторних јединица ("Службени лист СФРЈ", број 18/88) и Уредба о адресном регистру (["Службени гласник РС", број 63/17)](http://www.rgz.gov.rs/content/Datoteke/Dokumenta/03%20Uredbe/Uredba%20o%20Adresnom%20registru%20-%2063-2017-3.pdf). Доношењем Закона о регистру просторних јединица и адресном регистру предметна материја била би обједињена у једном пропису, а регистар просторних јединица и адресни регистар водио би и одржавао Републички геодетски завод.

У предметној области такође се примењује Закон о територијалној организацији Републике Србије, који је донет 2007. године, а потребно га је изменити и допунити из разлога усклађивања назива, насељених места и катастарских општина у јединицама локалних самоуправа на основу захтева које су упутиле јединице локалних самоуправа, ради промене назива постојећег, одређивања назива новообразованог, односно утврђивања да је насељено место или катастарска општина престала да постоји. Овај поступак се утврђује по претходно прибављеном мишљењу скупштине јединице локалне самоуправе и покрајинске владе (као надлежног органа територијалне аутономије) за јединице локалне самоуправе са територије аутономне покрајине. Покрајинска влада је доставила мишљења на одлуке скупштина јединица локалних самоуправа са територије Аутономне покрајине Војводине, које се односе на покретање иницијативе за измену, брисање или додавање назива насељених места и катастарских општина.

У дугогодишњој примени овог закона указала се потреба за ажурирањем назива насељених места и катастарских општина из разлога постојања словних и техничких грешака које су настале у припреми или приликом објављивања текста које су преузете још из претходних закона, као потреба за усклађивањем са реалним стањем на терену у смислу настанка нових или престанка постојања насељених места и катастарских општина. С тим у вези, предложено је преко триста педесет измена и допуна овог закона.

Предложене су измене и допуне које се односе на називе насељених места и катастарских општина које улазе у састав територије града Београда, промену назива (која се односи и на исправку словне или техничке грешке), формирање новог или престанак постојања насељеног места или катастарске општине, а које је доставио град Београд.

1. Који су важећи прописи и документи јавних политика од значаја за промену која се предлаже и у чему се тај значај огледа?

Није релевантно.

1. Да ли су уочени проблеми у области и на кога се они односе? Представити узроке и последице проблема.

Уочени проблеми односе се на постојеће грешке у Закону о територијалној организацији које се огледају у погрешно наведеним називима насељених места и катастарских општина (погрешан назив, словна грешка у називу, пропуштен унос насељеног места или катастарске општине, наведено насељено место или катастарска општина која не постоји) а што би требало да се реши новим Законом о територијалној организацији.

Такође је присутна неажурност регистра просторних јединица из разлога што јединице локалних самоуправа углавном не обавештавају Републички завод за статистику нити Републички геодетски завод о променама које се односе на градске општине и месне заједнице. Одлуке и статути јединица локалних самоуправа се објављују у локалним гласилима које је због великог броја јединица локалних самоуправа, као и недоступности гласила у којима се исте објављују, тешко пратити.

Изнети проблеми требало би да буду решени доношењем изменама Закона о територијалној организацији и Закона о Регистру просторних јединица и Адресном регистру тако што ће се државни органи и организације, организације територијалне аутономије и локалне самоуправе, јавна предузећа као и друга лица којима је поверено вршење јавних овлашћења обавезати да у обављању својих послова користе податке из регистра просторних јединица и адресног регистра, као и да одлуке достављају Републичком геодетском заводу.

1. Која промена се предлаже?

Државни органи и организације, организације територијалне аутономије и локалне самоуправе, јавна предузећа као и друга лица којима је поверено вршење јавних овлашћења **дужни су** да у обављању својих послова користе податке из регистра просторних јединица и адресног регистра, подаци регистра просторних јединица и адресног регистра користе се у складу са прописима којима се уређује електронска управа, док се евидентирање, прикупљање, исказивање, размена и повезивање различитих врста просторних, статистичких података и података о адреси **врши на основу података из регистра просторних јединица и адресног регистра.**

1. Да ли је промена заиста неопходна и у ком обиму?

Није релевантно.

1. На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.

Податке из регистра просторних јединица и адресног регистра користиће државни органи и органи јединица локалних самоуправа у складу са прописима којима се уређује електронска управа, односно у оквиру софтверског решења које омогућава коришћење електронских сервиса доступних на Сервисној магистрали органа преко Јединствене информационо – комуникационе мреже електронске управе.

Централни регистар становништва податак о адреси преузима из базе Министарства унутрашњих послова које је пребивалиште грађана дефинисало на основу података адресног регистра.

Сваки објекат у коме се пребива, борави или обавља нека делатност, има јединствену адресу

Свака адреса на територији Републике Србије има просторну компоненту

1. Да ли постоје важећи документи јавних политика којима би се могла остварити жељена промена и о којим документима се ради?

Није релевантно.

1. Да ли је промену могуће остварити применом важећих прописа?

Није релевантно.

1. Квантитативно (нумерички, статистички) представити очекиване трендове у предметној области, уколико се одустане од интервенције (*status quo*).

Није релевантно.

1. Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?

Ажуран адресни регистар омогућава електронску размену података са другим регистрима. У Литванији је десет година рађено на успостављању основних регистара. Један од показатеља је да се сада попис становништва ради електронски разменом података из свих регистара.

**ПРИЛОГ 3:**

**Кључна питања за утврђивање циљева**

1. Због чега је неопходно постићи жељену промену на нивоу друштва? (одговором на ово питање дефинише се општи циљ).

Општи циљ је унапређење квалитета јавних услуга у складу са приоритетним циљевима из Акционог плана за спровођење Програма Владе, односно поједностављење административних поступака, прецизирање одговорности и дужности у поступку утврђивања просторних јединица, као и доношењу одлука.

Подаци о адресама морају бити вођени у прописаном формату како би сви на исти начин уписивали ове податке и како би се ажурирали подаци на једном месту. Проблеми и трошкови које ствара непостојање јединственог Адресног регистра има далеко веће последице на функционисање државе управе, као и целокупне државе од могуће добити кроз продају ових података.

1. Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).

Није релевантно.

1. Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?

Планом рада Владе за 2019. годину предвиђено је да Влада упути Народној Скупштини Предлог закона о Регистру просторних јединица и Адресном регистру.

Приоритетним циљевима из Акционог плана за спровођење Програма Владе за 2019. годину, Имплементациона група 3 – "ПРУЖАЊЕ БОЉИХ ЈАВНИХ УСЛУГА", предвиђено је доношење Закона о регистру просторних јединица и адресном регистру. Општи и посебни циљеви су усклађени, како са наведеним документима, тако и са донетом Стратегијом мера и активности за повећање квалитета услуга у области геопросторних података и уписа права

1. На основу којих показатеља учинка ће бити могуће утврдити да ли је дошло до остваривања општих односно посебних циљева?

Показатељи учинка ће бити јасно мерљиви на основу статистичког приказа броја регистрованих улица, кућних бројева, административних и статистичких јединица.

Полазна вредност за 2019. годину је 2.200.000 унетих кућних бројева у бази података адресног регистра. Циљана вредност је свих 3.000.000 кућних бројева. Тренутно је унето 73% кућних бројева, план за 2020. годину је да буде унето 2.400.000 кућних бројева односно 80%, план за 2021. годину је да буде унето 2.600.000 кућних бројева односно 87%, план за 2022. годину је да буде унето 2.800.000 кућних бројева односно 93% док се остварење циљане вредности од 3.000.000 кућних бројева очекује до краја 2023. године.

Циљ реализације пројекта "Унапређење података адресног регистра у Републици Србији" јесте да сваки објекат има адресу што показује број нових улица и кућних бројева утврђених кроз овај пројекат.

**ПРИЛОГ 4:**

**Кључна питања за идентификовање опција јавних политика**

1. Које релевантне опције (алтернативне мере, односно групе мера) за остварење циља су узете у разматрање? Да ли је разматрана „*status quo*” опција?

С обзиром на свеобухватност проблема које треба да реши, не постоји друга могућност за решавање тих проблема, односно доношење закона је најбоље за решавање проблема.

1. Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?

Није релевантно.

1. Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?

Није релевантно.

1. Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?

Није релевантно.

1. Да ли се промена може постићи кроз спровођење информативно-едукативних мера?

Није релевантно.

1. Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?

Није релевантно.

1. Да ли постоје расположиви, односно потенцијални ресурси за спровођење идентификованих опција?

Није релевантно.

1. Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?

Није релевантно.

**ПРИЛОГ 5:**

**Кључна питања за анализу финансијских ефеката**

1. Какве ће ефекте изабранa опцијa имати на јавне приходе и расходе у средњем и дугом року?

За доношење и примену овог закона не треба обезбедити финансијска средства у буџету. Софтвер за адресни регистар је развијен и у завршној је фази тестирања. До доношења закона софтвер ће бити имплементиран. Софтвер за регистар просторних јединица ће ускоро ући у фазу тестирања. Имајући у виду изнето, испуњени су сви технички услови за спровођење овог законског решења.

Софтвер за регистар просторних јединица и адресни регистар је уговорен и финансиран из средстава кредита Светске банке. Уговор је потписан 2018. године и реализација је у току. Уговором је дефинисан развој софтвера, имплементација, обуке запослених који ће радити са регистрима Додатна средства нису потребна.

1. Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?

Није релевантно.

1. Како ће спровођење изабране опције утицати на међународне финансијске обавезе?

Није релевантно.

1. Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?

Није релевантно.

1. Да ли је могуће финансирати расходе изабране опције кроз редистрибуцију постојећих средстава?

Није релевантно.

1. Какви ће бити ефекти спровођења изабране опције на расходе других институција?

Није релевантно.

**ПРИЛОГ 6:**

**Кључна питања за анализу економских ефеката**

1. Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?

Доношење и примена овог закона неће произвести трошкове код привреде, посебно малих и средњих предузећа. Доношењем овог закона побољшаће се квалитет јавних услуга. Интервентне службе **попут ватрогасне, хитне помоћи, полиције ће лакше и брже долазити до жељених локација (као и остале службе које користе навигационе системе).** Нова регулатива неће утицати на рад овлашћених геодетских организација.

1. Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?

Није релевантно.

1. Да ли изабране опције утичу на услове конкуренције и на који начин?

Није релевантно.

1. Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?

Није релевантно.

1. Да ли изабрана опција утиче на друштвено богатство и његову расподелу и на који начин?

Није релевантно.

1. Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?

Није релевантно.

**ПРИЛОГ 7:**

**Кључна питања за анализу ефеката на друштво**

1. Колике трошкове и користи (материјалне и нематеријалне) ће изабрана опција проузроковати грађанима?

Доношење и примена овог закона неће произвести трошкове код грађана. Од стране Владе Републике Србије је одлучено да грађани без накнаде врше замену докумената, као и да се финансира означавање свих улица и објеката који су у овом пројекту добили нову адресу.

1. Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?

Није релевантно.

1. На које друштвене групе, а посебно на које осетљиве друштвене групе, би утицале мере изабранe опцијe и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?

Није релевантно.

1. Да ли би и на који начин изабранa опцијa утицалa на тржиште рада и запошљавање, као и на услове за рад (нпр, промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?

Није релевантно.

1. Да ли изабране опције омогућавају равноправан третман, или доводе до директне или индиректне дискриминације различитих категорија лица (нпр, на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава)?

Није релевантно.

1. Да ли би изабрана опција могла да утиче на цене роба и услуга и животни стандард становништва, на који начин и у којем обиму?

Није релевантно.

1. Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?

Није релевантно.

1. Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?

Није релевантно.

**ПРИЛОГ 8:**

**Кључна питања за анализу ефеката на животну средину**

1. Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?

Није релевантно.

1. Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?

Није релевантно.

1. Да ли изабрана опција утиче на здравље људи?

Није релевантно.

1. Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?

Није релевантно.

1. Да ли изабрана опција утиче на заштиту и коришћење земљишта у складу са прописима који уређују предметну област?

Није релевантно.

**ПРИЛОГ 9:**

**Кључна питања за анализу управљачких ефеката**

1. Да ли се изабраном опцијом уводе организационе, управљачке или институционалне промене и које су то промене?

Правилником о систематизацији и унутрашњем уређењу радних места ће се дефинисати организациона јединица која ће преузети ове послове, а запослени ће бити ангажовани из постојећег капацитета.

1. Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?

Није релевантно.

1. Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести ?

Није релевантно.

1. Да ли је изабрана опција у сагласности са важећим прописима, међународним споразумима и усвојеним документима јавних политика?

Није релевантно.

1. Да ли изабрана опција утиче на владавину права и безбедност?

Није релевантно.

1. Да ли изабрана опција утиче на одговорност и транспарентност рада јавне управе и на који начин?

Ови подаци су већ доступни јавности, <https://a3.geosrbija.rs/>

1. Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?

У року од 6 месеци од дана ступања на снагу предметног закона донеће се акт којим се ближе уређује начин вођења регистра просторних јединица и адресног регистра.

**ПРИЛОГ 10:**

**Кључна питања за анализу ризика**

1. Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?

Није релевантно.

1. Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?

За доношење и примену овог закона не треба обезбедити финансијска средства у буџету.

1. Да ли постоји још неки ризик за спровођење изабране опције?

Не постоје додатни ризици.

Сходно одредбама члана 37. став 6. и 44. став 2. Уредбе о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, број 8/19) указујемо да је од стране Владе Одлуком 05 Број: 02-1623/2017 од 3. марта 2017. године образовано координационо тело за унапређење адресног регистра, док је Одлуком 05 Број: 02-8329/2017 измењена наведена одлука, да су у раду Координационог тела учествовали представници Министарства грађевинарства саобраћаја и инфраструктуре, Министарства државне управе и локалне самоуправе, Кабинета председника Владе, Агенције за привредне регистре, Министарства унутрашњих послова, Министарства привреде, Републичког завода за статистику, Канцеларије за информационе технологије и електронску управу, Министарства трговине, туризма и телекомуникација, Регулаторне агенције за електронске комуникације и поштанске услуге, Централног регистра обавезног социјалног осигурања, ЈКП „Инфостан технологије”, Сталне конференције градова и општина, ЈП „Пошта Србије” и Републичког геодетског завода (директор Републичког геодетског завода Борко Драшковић, в.д. помоћника директора Сектора за информатику и комуникационе технологије Данка Гарић, Весна Протулипац, Весна Петковић, Блажо Филиповић, Јасмина Ранђеловић и Бојана Јакшић Ковачевић).

Министарство грађевинарства, саобраћаја и инфраструктуре спровело је јавну расправу о Нацрту закона о Регистру просторних јединица и адресном регистру у периоду од 8-28. октобра 2019. године, у форми презентације и дискусије, у Новом Саду, Суботици, Крагујевцу, Нишу и Београду, да су учесници у јавној расправи били представници државних органа, привредних субјеката, јавних служби, међународних организација, удружења грађана и других представника цивилног друштва, стручне јавности, као и професори и академици и други научни радници и друге заинтересоване стране, као и да је текст Нацрта закона постављен на интернет страници Министарства грађевинарства, саобраћаја и инфраструктуре. На јавним расправама није било примедаба на Нацрт закона.

Весна Протулипац је као члан Радне групе одржала презентацију којом је обухватила тадашње стање адресног регистра и регистра просторних јединица као и пројекцију користи које ће се добити новим Законом и Пројектом ажурирања адресног регистра, на шта није било примедаба, већ позитивних коментара присутних, након чега је дошло до усвајања предметног Нацрта закона на састанку у Министарству грађевинарства, саобраћаја и инфраструктуре.